क्या इस एक दिन से कुछ बदलने वाला है, या ये सिर्फ एक दिन की ही कहानी है?
अंतरराष्ट्रीय महिला दिवस को लेकर लोगों के पास अक्सर सवालों का अंबार रहता है। सिर्फ महिलाओं के लिए ये खास दिन क्यों? समानता के लिए प्राथमिकता कब तक? क्या इस एक दिन से कुछ बदलने वाला है, या ये सिर्फ एक दिन की ही कहानी है? ऐसे तमाम कब,क्यों, कैसे जैसे सवाल हर साल 8 मार्च से पहले हमारे सामने होते हैं। हालांकि इस एक दिन का इतिहास एक सदी से भी ज्यादा पुराना है, लेकिन महिलाओं का समानता के लिए संघर्ष आज भी जारी है।